Борис Младенов-Young
Според една народна поговорка…

chitanka.info

Според една народна поговорка,

не влиза доктор там, где слънце влиза.

Съгласен съм, но с важна уговорка —

че не е само то за здраве виза.

Тъй както всяко нещо прекалено,

ако лъчи поемем в двойна доза,

то от приятел става несъмнено

наш враг — реална ракова угроза.

Звучи парадоксално, но е вярно,

че както витамин „D“ то ни дава

и заздравява костната система,

тъй същевременно над нас коварно

излива огнената си жарава

и давайки живот, живот отнема!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.